|  |  |
| --- | --- |
|  | ***Organisasjonsnavn***  **HMS INSTRUKS** |

**Kategori: Prepareringsarbeid**

**Tittel instruks: Kjøring over islagt vann**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sist endret: *dato / Navn*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Hensikt**

Sikre at prepareringsarbeidet i organisasjonens regi utføres på en slik måte at det ikke oppstår uønskede hendelser. Prosedyren beskriver hva som kreves før kjøring over islagt vann kan starte.

1. **Gyldighetsområde**

Prosedyren gjelder organisasjonens løypebaser, avløsere og entreprenører som kjører for Organisasjon.

1. **Referanser**

Norsk Luftambulanse - Redning på isen.

1. **Definisjoner**

Med islagte vann menes alle islagte større og mindre vann inklusive elver.

1. **Ansvar og myndighet**

Det er løypebasens ansvar i samråd med den som har ansvar for løypekjøring i *organisasjonen* å vurdere om forholdene er gode nok til kjøring over islagte vann.

Løypebasen har ansvar for å sette seg inn i og kartlegge de lokale isforholdene på sitt område.

Løypeansvarlig i *organisasjonen* har ansvaret for at alle løypebasene får generell opplæring om is ved ulike vær- og føreforhold og spesiell opplæring om lokale isforhold for sitt ansvarsområde. Løypebasene har tilsvarende ansvar overfor sine avløsere.

1. **Utførelse**

Kjøring over islagte vann er **kun** tillatt med snøscooter, ATV og UTV. Prepareringsmaskiner skal aldri benyttes. Dette gjelder i Skiforeningen, men andre løypelag og foreninger må ta stilling til hva de ønsker at skal gjelde for seg.

Kjøring over islagte vann kan først skje når følgende krav er innfridd:

1. Ismåling

Når løypebasen mener at vær- og vannforholdene har vært stabile over tid, kan undersøkelse av iskvalitet og tykkelse foretas. Ved måling og stikking av løyper skal det alltid være minimum to personer. Hold god avstand for å kunne sikre hvis isen brister. Ved førstegangskjøring og stikking av løype skal flytedress benyttes. Ispigger skal være rundt halsen og redningsline skal finnes lett tilgjengelig.

Dersom forholdene er usikre skal det ikke prepareres!

1. Isens tykkelse

Maksvekt 500 kg (dvs. scooter og ATV med last): minimum 10 cm stålis

Maksvekt 800 kg (dvs. UTV med last): minimum 15 cm stålis

Maksvekt i kg som isen tåler beregnes gjennom formelen:

Maksvekt i kg = istykkelse (cm) x istykkelse (cm) x 5   
Scooter og ATV veier ca 350 kg (uten last) og UTV ca 620 kg (uten last)

Istykkelsen skal måles med jevne mellomrom. Avstanden mellom målingene bestemmes av de lokale isforholdene. Istykkelsen skal sjekkes spesielt grundig nær land. Vær oppmerksom på sprekk eller spenninger i islaget. Sikkerhetsvurderingen skal gjøres spesielt grundig før førstegangskjøring hver sesong samt ved større endringer i is-, vann-, og temperaturforhold.

1. Samråd med *organisasjonens* løypeansvarlige før kjøring

Før førstegangskjøring samt når det har vært større endringer i is-, vann-, og temperaturforhold, skal løypebasen i samråd med løypesjefen vurdere om forholdene er gode nok til kjøring over islagte vann. Løypeansvarlig skal varsles før og etter førstegangskjøring over islagte vann. Tilsvarende varslingsrutiner skal praktiseres ved forandringer i forhold som kan påvirke isens bæreevne.

1. Kjøring utenfor løypa

Ved kjøring utenfor merkede traseer gjelder samme prosedyre som ved førstegangskjøring.

1. Hvordan melde svak is

Målinger av iskvalitet meldes på aktuelle nettsider (som f.eks. organisasjonens Facebook-side, hjemmeside el.l.). Dersom forholdene ikke er gode nok til preparering over islagte vann, foreslå alternativ trasé hvis dette er mulig.

1. Sikker kjøring på isen

Ved kjøring over islagt vann bør sikkerhetsbelte ikke brukes. Døren på kjøretøyet bør holdes åpen.

1. Påbudt verneutstyr

* Kastline
* Ispigger skal alltid bæres på kroppen
* Ved første gangs kjøring og stikking av løype skal flytedress benyttes